Diari Oficial de la Generalitat Valenciana


Sumari del DOGV 4416, del 13-01-2003 (2002/14074)

Notificació de la Resolució d'11.10.02, relativa al contracte de subministrament, entrega i instal·lació de material informàtic divers, amb destinació a la Unitat Predepartamental d'Informàtica de la Universitat Jaume I, referència SU/52/99, a l'empresa Microphonex, SL.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/14185


Organisme emissor
:   Universitat Jaume I de Castelló

Tipus de document
:   Anunci

Notificació de la Resolució d'11.10.02, relativa al contracte de subministrament, entrega i instal·lació de material informàtic divers, amb destinació a la Unitat Predepartamental d'Informàtica de la Universitat Jaume I, referència SU/52/99, a l'empresa Microphonex, SL. [2002/X14527]
  
Atès que no ha sigut possible notificar, al seu domicili, a l'empresa Microphonex, SL, la Resolució del rector de la Universitat Jaume I de Castelló, de data 11 de desembre de 2002, relativa al contracte de subministrament, entrega i instal·lació de material informàtic divers, per a la Unitat Predepartamental d'Informàtica de la Universitat Jaume I, referència SU/52/99, es porta a terme la seua publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
?Expedient: SU/52/99
  
Assumpte: material informàtic divers
  
Destinació: Unitat Predepartamental d'Informàtica
  
Contracte de subministrament
  
Vist l'expedient de referència, i atès que el contracte es va subscriure en data 26 de gener de 2000, amb un termini de garantia de 36 mesos, comptadors des de la data de l'acta de recepció.
  
Atès que l'acta de recepció del material es va subscriure en data 22 de març de 2000 i, per tant, finalitza el termini de garantia el 22 de març de 2003.
  
Atès que, en el mes de juliol de 2002 es detectaren diverses avaries en el material subministrat per l'empresa Microphonex, SL, en l'execució del contracte de referència. I que, mitjançant el Servei d'Informàtica de la Universitat es va sol·licitar al contractista la seua reparació, sol·licitud que no va ser complida.
  
Atès que, per resolució en data 18 de setembre de 2002 s'acordà ?Concedir a l'empresa Microphonex, SL, un termini de 15 dies hàbils per a que porte a terme la reparació de l'avaria que es detalla a continuació, o presente les al·legacions que estime pertinents; i se li adverteix que si transcorregut el dit termini no realitza les actuacions indicades, pertocarà la incautació de la garantia definitiva constituïda per a respondre del compliment de les obligacions contractuals, per l'import corresponent al cost de la reparació.
  
Atès que, no ha sigut possible notificar la dita resolució en el domicili de l'empresa, es va remetre a l'Ajuntament d'Alaquàs i al DOGV, a l'efecte de complir el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es va publicar al DOGV número 4.377, de data 13.11.2002.
  
Atès que, ha transcorregut el dit termini, a comptar des de la publicació en el DOGV, no s'han presentant al·legacions ni s'ha dut a terme la reparació sol·licitada.
  
Atès que, el cost de la reparació és de 249,40 euros.
  
Atès que s'ha emès l'informe jurídic favorable.
  
Atés que, de conformitat amb el que es disposa en el plec de clàusules administratives particulars, en la Llei 13/1995, de 18 de maig, de contractes de les administracions públiques (LCAP d'ara endavant), i el RD 390/1996, d'1 de març, de desenvolupament parcial de la LCAP; durant el termini de garantia l'adjudicatari estarà obligat, i al seu càrrec, a substituir, corregir o reparar totes les peces o elements que presenten defecte de fabricació, instal·lació o funcionament, responent la garantia definitiva del compliment de les dites obligacions.
  
Vista la proposta del vicerector d'Infraestructures i Serveis, i de conformitat amb aqueixa, per la present resolc:
  
Primer. Incautar la garantia definitiva presentada per l'empresa Microphonex, SL, per a respondre del compliment de les obligacions derivades del contracte de subministrament, entrega i instal·lació de material informàtic divers, per a la Unitat Predepartamental d'Informàtica de la Universitat Jaume I de Castelló, expedient SU/52/99, per l'import de 249,40 euros (import corresponent al cost de la reparació).
  
Les dades de la garantia definitiva, constituïda a la Conselleria d'Economia, Hisenda i Administració Pública, Serveis Territorials de València, són les següents:
  
Número 4600M00061CO.
  
Data 25/1/00.
  
Forma: metàl·lic.
  
Import: 61.768 pessetes.
  
Segon. Iniciar, si s'estima que escau, el procediment pertinent per a la determinació de les despeses i perjudicis ocasionats a la Universitat.
  
Contra aquesta resolució, que posa fi a la via administrativa, podrà interposar-se recurs contenciós administratiu, davant el Jutjat Contenciós Administratiu de Castelló, en el termini de dos mesos comptadors a partir del dia següent a la recepció de la notificació.
  
No obstant, contra aquesta resolució podrà interposar-se recurs de reposició, davant el mateix òrgan que la va dictar, en el termini d'un mes a comptar des l'endemà de la notificació; en aquest cas no es pot interposar el recurs contenciós administratiu anteriorment mencionat mentre no es produïsca una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener?.